મહારાષ્ટ્રના નાસિકમાં બુધવાર સવારે 11.05 કલાકે યુદ્ધ વિમાન સુખોઈ 30MKI ક્રેશ થયું હતું. તેમાં સવાર બન્ને પાયલોટ સુરક્ષિત છે. આ ફાઈટર પ્લેન ટેસ્ટ દરમિયાન ફેલ થયું હોવાનું જણાયું હતું. ફાઈટર પ્લેન હજું હિન્દુસ્તાન એરોનોટિક્સ લિમિટેડ (HAL)માં અંડર પ્રોડક્શન હતું. પોલીસ પાસેથી પ્રાપ્ત વિગતો મુજબ નાસિકથી 25 કિમીના અંતરે પિંપલગાવ બસવંત નજીક આવેલા વાવી-તુશી ગામમાં આ વિમાન પડ્યું હતું.